དེ་སྔོན་སྲིད་འཛིན་རོ་བྷར་ཊི་མོ་གྷ་བྷི་ཡིས།དཀོན་མཆོག་ཁོ་ན་མ་གཏོགས་ང་སྲིད་དབང་ལས་ཕྱིར་འཕུད་གཏོང་ཐུབ་མཁན་མེད།ཅེས་བརྗོད་མྱོང་ཡོད་པ་དང་།ཁོས་ལོ་ངོ་༣༧རིང་རྒྱལ་ཁབ་ཀྱི་སྲིད་དབང་བཟུང་བའི་ཁྲོད།མི་མང་པོ་ཞིག་གིས་སྲིད་འཛིན་མོ་གྷ་བྷི་ནི་ཨ་ཧྥེ་རི་ཁའི་རང་བཙན་རྩོད་ལེན་བྱེད་མཁན་དཔའ་བོ་ཞིག་ཏུ་བརྩི་ཡི་ཡོད་པ་དང་།ཡང་མི་ཁག་ཅིག་གིས་ཁོ་ནི་འཇིགས་ཉེན་འོག་གི་སྲིད་དབང་སྒེར་གཅོད་པ་ཞིག་ཏུ་ངོས་འཛིན་བྱེད་བཞིན་ཡོད་པ་མ་ཟད།ཁོས་དེ་སྔོན་ཁས་ལེན་དམ་བཅས་པའི་རྒྱལ་ཁབ་ཀྱི་དཔལ་འབྱོར་ཡང་རྩ་རྒུད་དུ་གཏོང་ཉེན་ཆེ་བ་སོགས་ཀྱི་སྐྱོན་བརྗོད་བྱེད་ཀྱི་ཡོད་པ་རེད།